М. Вахитов исемендәге гимназиянең

татар теле һәм әдәбияты укытучысы

 Юнысова Мәсгудә Мәсхут кызы

**«Матурлык» хикәясенең матурлыгы нәрсәдә?**

(11 а сыйныфында әдәбият дәресе**)**

**Максат: 1.**Сингапур методикасына нигезләнеп, Ә. Еникинең «Матурлык» хикәясенә анализ ясау. 2. Анда күтәрелгән мәсьәләләрнең хәзерге вакытта да мөһим икәнлеген күрсәтү. 3.Образларга мөстәкыйль характеристика бирә белү. 4.Укучыларда ата-анага карата миһербанлылык тәрбияләү.

**Җиһазлау**. Ә.Еники портреты, дәрес темасы язылган слайд, КОНЭРС структурасы буенча эшләү өчен таблицалар, «Салкын чишмә» көе язмасы.

**Методлар:** ТЭЙК ОФ - ТАЧ ДАУН, КОНЭРС, ФО БОКС СИНЕКТИКС РЕВЬЮ, СИМАЛТИНИУС РАУНД ТЕЙБЛ**.**

**Дәрес барышы.**

**1. МЭНЭДЖ МЭТ** ярдәмендә укучылар, бер төркем булып, парта артында үз урыннарына утыралар.

2**. ТЭЙК ОФ - ТАЧ ДАУН** – («встать – сесть») структурасы

- Ә. Еникинең сугыш темасына язылган әсәрләрен кемнәр укыды?

- Ә. Еникинең “Саз чәчәге”, “Рәшә” повестьлары белән кемнәр таныш?

- “Матурлык” хикәясен анализларга кемнәр әзер?

**3. КОНЭРС** – (“углы”) структурасын кулланып, “Матурлык” хикәясен анализлауга керешәбез.

1 төркем -- Бәдретдиннең күңел матурлыгы;

2 төркем - гаилә мөнәсәбәтләренең матурлыгы;

3 төркем – шәкертләрнең матур мөгалләмәсе турында сөйләшер.

Хәзер дәфтәргә бүгенге числоны, теманы, үзегез сайлаган почмакның исемен языгыз.

-Үзегез сайлаган почмак янына килегез.

-Ни өчен бу почмакны сайлавыгыз турында үз парыгыз белән сөйләшегез. Сөйләшүне кемнең буе озынрак, шул башлый.

Сөйләшү өчен **1 минут вакыт** бирелә.

Рольләрне алмашабыз. Сезгә дә **1 минут вакыт** бирелә. Хәзер башка почмактагы укучы белән алмашыгыз. **1 минут вакыт** бирелә.

**Сораулар**: Бәдретдиннең күңел матурлыгы хакында **парың** ниләр сөйләде?

Гаилә мөнәсәбәтләренең матурлыгы хакында ниләр сөйләштегез?

Шәкертләрнең матур мөгалләмәсе турынданиләр сөйләнде?

4. Укучылар, димәк Ә. Еникинең “Матурлык” хикәясе нәрсә турында? (кешенең күңел матурлыгы)

- Хикәядә нинди проблемалар күтәрелә?( Бәдретдиннең күңел матурлыгы;

гаилә мөнәсәбәтләренең матурлыгы; шәкертләрнең матур мөгалләмәсе)

-Хикәядә каршылык бармы?

|  |  |
| --- | --- |
| **Матурлык** | **Ямьсезлек** |
| Язгы табигать | Бәдретдиннең ярлылыгы |
| Бәдретдиннең тырышып укуы | Бәдретдиннең хәерче өе |
| Өйдәге кешеләрнең бер-берсенә хөрмәте, татулыгы | Өй эчендәге хәерчелек |
| Бәдретдиннең скрипкада уйнавы, әнисенә хөрмәте | Мескен әти |
| Матур баланың ямьсез анага булган мәхәббәте | Сукыр бабай |
| Әнисенең улы белән горурлануы | Чәчәк авыруыннан гарипләнгән ана |

-Димәк, Ә. Еники әсәре аша безгә нәрсә әйтергә теләгән? (Язучы бала белән ана арасында булган мәхәббәт матурлыгын зур сәнгать дәрәҗәсенә күтәрә. Бу мәхәббәткә дан җырлый.)

5. **ФО БОКС СИНЕКТИКС РЕВЬЮ** (“составление аналогий”) структурасы буенча эшлибез. **2 минут** вакыт бирелә.

* Кәгазь битен икегә, тагын икегә бөкләгез. Килеп чыккан квадратның уртасын тагын бөкләп куегыз.
* Килеп чыккан һәр дүрт квадратка берәр сүз языгыз (шуның берсе хәрәкәт итә алсын) һәм рәсемен ясагыз.
* Уртадагы квадрат эченә “матурлык” сүзен язып куегыз.

6. **СИМАЛТИНИУС РАУНД ТЕЙБЛ** («ОДНОВРЕМЕННЫЙ РАУНД-ТЕЙБЛ») структурасын кулланып, бер үк вакытта төркемдәге 4 укучы да язма эш башкаралар. Ул түгәрәк буенча бер укучыдан икенчесенә бирелеп бара. **2 минут** вакыт бирелә.

Матурлык ...............охшаган, чөнки........................

*Матурлык* чәчәккә *охшаган, чөнки чәчәк тә төрле матур төсләре белән җәй буе кешеләрнең күңелен күтәреп тора*.

**Дәрескә йомгак.** Укучылар, бүген кайсы структураларны кулландык?

Ниләр белеп калдык?«Матурлык» хикәясенең матурлыгы нәрсәдә? Хәзер дәфтәргә бу сорауга җавапларыгызны язып куегыз. («Салкын чишмә» көе язмасы уйнала.)Укучылар үз фикерләрен укыйлар. Дәфтәрләр җыеп алына.

**Өй эше.** Г. Ахуновның тормышы, иҗаты, “Хәзинә” романының язылу тарихы белән танышып килегез.